ddrg/super_eurlex huggingface dataset:
(1)

Kommissionens beslutning 2005/731/EF af 17. oktober 2005 om supplerende krav til overvågning af aviær influenza hos vilde fugle (2) og Kommissionens beslutning 2005/734/EF af 19. oktober 2005 om biosikkerhedsforanstaltninger med henblik på at reducere risikoen for overførsel af højpatogen aviær influenza forårsaget af influenzatype A, subtype H5N1, fra vildtlevende fugle til fjerkræ og andre fugle i fangenskab og om et system for tidlig påvisning i områder med særlig risiko (3) udløber den 31. december 2006.
(2)

Der er blevet to pladser ledige som medlemmer af Regionsudvalget, efter at Fons HERTOGs mandatperiode er udløbet, og efter at Pieter VAN WOENSEL er trådt tilbage. Der er blevet fire pladser ledige som suppleanter, efter at Laetitia GRIFFITHs og Wim ZWAANs mandatperiode er udløbet, og efter at James LIDTH DE JEUDE og Alexander SAKKERS er trådt tilbage —
6)

I kapitel 3 indsættes følgende artikler: »Artikel 10a Administrative ordninger med medlemsstater eller EU-institutioner 1. Der kan forhandles administrative ordninger med medlemsstater eller EU-institutioner med henblik på at fremme indkøb under operationer på de mest favorable økonomiske vilkår. Sådanne ordninger skal have form af en brevveksling mellem på den ene side Athena, repræsenteret ved den øverstbefalende for operationen, eller, såfremt der ikke er en øverstbefalende for operationen, ved administratoren, og på den anden side de kompetente administrative myndigheder i de berørte medlemsstater eller EU-institutioner. 2. Specialkomitéen høres, inden sådanne ordninger undertegnes. Artikel 10b Administrative ordninger med et tredjeland eller en international organisation 1. Der kan forhandles en administrativ ordning med et tredjeland eller en international organisation med henblik på navnlig at fremme indkøb i indsatsområdet på de mest favorable økonomiske vilkår, idet der tages hensyn til operative begrænsninger. Sådanne ordninger skal have form af en brevveksling mellem på den ene side Athena, repræsenteret ved den øverstbefalende for operationen, eller, såfremt der ikke er en øverstbefalende for operationen, ved administratoren, og på den anden side de kompetente administrative myndigheder i det berørte tredjeland eller den berørte internationale organisation. 2. Alle sådanne ordninger forelægges specialkomitéen til godkendelse, inden de undertegnes.«
(2)

Både ETSI og CEPT har bekræftet, at ændringen af disse tekniske parametre ikke indvirker på beskyttelsen af de tjenester, der deler frekvenser med WAS/RLAN, og at den aggregerede interferens fra RLAN i frekvensbåndet 5 150-5 350 MHz holdes på et så lavt niveau, at interferens med satellitkommunikation undgås.
DA Den Europæiske Unions Tidende L 43/35

KOMMISSIONENS BESLUTNING

af 14. februar 2007

om ændring af beslutning 2005/692/EF for så vidt angår visse beskyttelsesforanstaltninger over for aviær influenza i Sydkorea

(meddelt under nummer K(2007) 410)

(EØS-relevant tekst)

(2007/99/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 22, stk. 6, og

ud fra følgende betragtninger:

(1) Efter at der i december 2003 udbrød aviær influenza i Sydøstasien forårsaget af den højpatogene H5N1-virusstamme, vedtog Kommissionen en række beskyttelsesforanstaltninger over for aviær influenza. Disse foranstaltninger omfattede navnlig Kommissionens beslutning 2005/692/EF af 6. oktober 2005 om visse beskyttelsesforanstaltninger over for aviær influenza i en række tredjelande (3).

(2) Sydkorea bekræftede den 25. november 2006 et udbrud af højpatogen aviær influenza forårsaget af H5N1-virusstammen på en fjerkræftbedrift i den sydlige del af landet.

(3) Ifølge gældende fællesskabslovgivning har Sydkorea kun tilladelse til eksport til Fællesskabet af råt foder til selskabsdyr og uforarbejdede fodermidler, der indeholder dele af fjerkræ, samt konsumæg og ubehandlede jagttrofæer af alle fugle.

(4) På grund af den dyresundhedsmæssige risiko for, at højpatogen aviær influenza føres ind i Fællesskabet, bør import af disse produkter fra Sydkorea som en øjeblikkelig foranstaltning suspenderes.

(5) Beslutning 2005/692/EF bør derfor ændres i overensstemmelse hermed.

(6) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Artikel 3 i beslutning 2005/692/EF affattes således:

»Artikel 3 Medlemsstaterne suspenderer import fra Malaysia og Sydkorea af: a) råt foder til selskabsdyr og uforarbejdede fodermidler, der indeholder dele af fjerkræ b) konsumæg og c) ubehandlede jagttrofæer af alle fugle.«

Artikel 2

Medlemsstaterne træffer straks de fornødne foranstaltninger for at efterkomme denne beslutning og offentliggøre foranstaltningerne. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 14. februar 2007. På Kommissionens vegne Markos KYPRIANOU Medlem af Kommissionen

(1) EFT L 268 af 24.9.1991, s. 56. Senest ændret ved direktiv 2006/104/EF (EUT L 363 af 20.12.2006, s. 352).

(2) EFT L 24 af 30.1.1998, s. 9. Senest ændret ved direktiv 2006/104/EF.

(3) EUT L 263 af 8.10.2005, s. 20. Ændret ved beslutning 2006/521/EF (EUT L 205 af 27.7.2006, s. 26).
DA Den Europæiske Unions Tidende L 42/22

RÅDETS AFGØRELSE

af 22. januar 2007

vedrørende den holdning, som Fællesskabet skal indtage i Det Internationale Kafferåd, om forlængelse af den internationale kaffeoverenskomst af 2001

(2007/95/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2,

under henvisning til forslag fra Kommissionen, og

ud fra følgende betragtninger:

(1) Den internationale kaffeoverenskomst af 2001 blev undertegnet og indgået på Fællesskabets vegne ved Rådets afgørelse 2001/877/EF (1) den 24. september 2001.

(2) Det følger af artikel 52, stk. 1 og 2, at den internationale kaffeoverenskomst af 2001 udløber den 30. september 2007, medmindre Det Internationale Kafferåd træffer afgørelse om, at den forlænges med én eller flere perioder, dog højst seks år i alt.

(3) En forlængelse af overenskomsten er i Det Europæiske Fællesskabs interesse.

(4) Det Europæiske Fællesskabs holdning i Det Internationale Kafferåd bør fastlægges —

TRUFFET FØLGENDE AFGØRELSE:

Eneste artikel

Det Europæiske Fællesskabs holdning i Det Internationale Kafferåd er at stemme for, at den internationale kaffeoverenskomst af 2001 forlænges med én eller flere perioder, dog højst seks år i alt.

Udfærdiget i Bruxelles, den 22. januar 2007. På Rådets vegne F.-W. STEINMEIER Formand

(1) EFT L 326 af 11.12.2001, s. 22.
(5)

Efter ECB's opfattelse opfylder den eksterne revisor, som Banco de España har valgt, de nødvendige betingelser for udnævnelse, og styrelsesrådet anbefaler derfor, at Deloitte S.L. udnævnes for regnskabsårene 2006-2008, og mandatet kan forlænges for et år ad gangen indtil udgangen af regnskabsåret 2012.
(2)

I sin meddelelse »På vej mod et indre marked uden skattemæssige hindringer — En strategi for fastsættelse af et konsolideret selskabsskattegrundlag for virksomheders aktiviteter overalt i EU« (2) anerkendte Kommissionen, at der er behov for at trække på fagkundskaben inden for interne afregningspriser.
(2)

Ungarn har meddelt Kommissionen, at sygdommen blev konstateret hos vildtlevende svin i amtet Nógrád i januar 2007, og at Ungarn har truffet de fornødne foranstaltninger til at bekæmpe sygdommen i overensstemmelse med bestemmelserne i Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (4). Beslutning 2006/805/EF bør derfor ændres i overensstemmelse hermed, således at de relevante sygdomsbekæmpelsesforanstaltninger i beslutningen også omfatter det nævnte amt.
DA Den Europæiske Unions Tidende C 52/5

RÅDETS AFGØRELSE

af 16. februar 2007

om udnævnelse af medlemmerne af Udvalget for Den Europæiske Socialfond

(2007/C 52/06)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 147,

under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 104, stk. 3,

under henvisning til Kommissionens forslag, og

ud fra følgende betragtninger:

(1) I henhold til Rådets afgørelse af 24. september 2004 om fornyelse af medlemskabet af Udvalget for Den Europæiske Socialfond (2) (i det følgende benævnt »udvalget«) udløber medlemmernes mandat den 30. april 2007.

(2) Der er i artikel 104, stk. 2, i forordning (EF) nr. 1083/2006 fastsat andre krav til udnævnelsen af repræsentanterne og deres suppleanter end dem, der er fastsat i artikel 49, stk. 1, i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (3); udvalgets sammensætning bør derfor tilpasses i overensstemmelse hermed.

(3) Udvalget bør imidlertid fortsat udføre sine opgaver i sin nuværende sammensætning indtil udløbet af programmeringsperioden 2000-2006, da udvalget med den nye sammensætning først overtager opgaverne pr. 1. januar 2007.

(4) Indtil Belgien, Danmark, Grækenland, Frankrig og Det Forenede Kongerige har udnævnt en repræsentant og/eller suppleant for en af de i artikel 104, stk. 1, i forordning (EF) nr. 1083/2006 nævnte kategorier, bør allerede udpegede medlemmer af og suppleanter til udvalget dog udnævnes af hensyn til påbegyndelsen af programmeringsperioden 2007-2013.

(5) Medlemmerne af og suppleanterne til udvalget bør således udnævnes for en periode på tre år —

TRUFFET FØLGENDE AFGØRELSE:

Artikel 1

De personer, som er anført i bilaget, udnævnes til medlemmer af og suppleanter til Udvalget for Den Europæiske Socialfond for perioden fra den 1. januar 2007 til den 31. december 2009.

Artikel 2

Rådets afgørelse af 24. september 2004 ophæves fra den 31. december 2006.

Artikel 3

Denne afgørelse offentliggøres til orientering i Den Europæiske Unions Tidende.

Udfærdiget i Bruxelles, den 16. februar 2007. På Rådets vegne A. SCHAVAN Formand

(1) EUT L 210 af 31.7.2006, s. 25.

(2) EUT C 252 af 12.10.2005, s. 1.

(3) EFT L 161 af 26.6.1999. s. 1. Senest ændret ved forordning (EF) nr. 173/2005 (EUT L 29 af 2.2.2005, s. 3).
(3)

Samhandel inden for Fællesskabet med æg og embryoner i overensstemmelse med betingelserne i bilag II, afsnit C, nr. 1, til beslutning 2005/393/EF bør ikke kræve forhåndsgodkendelse fra bestemmelsesmedlemsstaten, da der i overensstemmelse med en risikovurdering foretaget af International Embryo Transfer Society (IETS) og med anbefalingerne fra Det Internationale Kontor for Epizootier (OIE) for så vidt angår bluetongue ikke kræves test for denne sygdom efter indsamlingen af æg og embryoner.
(4)

Oesterreichische Nationalbank meddelte den 8. september 2006 ECB, at KPMG Alpen-Treuhand GmbH på Oesterreichische Nationalbanks generalforsamling i maj 2006 ikke opnåede det nødvendige flertal af stemmerne for at blive valgt, og at anden revisor, TPA Horwath Wirtschaftsprüfung GmbH, derfor blev valgt til første revisor. Første revisorsuppleant, Moore Stephens Austria Wirtschaftsprüfungsgesellschaft mbH, blev valgt til anden revisor, og anden revisorsuppleant, BDO Auxilia Treuhand GmbH, blev valgt som eneste revisorsuppleant. For at udpege den krævede anden revisorsuppleant gennemførte Oesterreichische Nationalbank et begrænset udbud og valgte Ernst & Young Wirtschaftsprüfungs GmbH og anmodede ECB om at anbefale firmaet over for EU-Rådet til godkendelse.
(1)

Under kontrolbesøg, som Kommissionens Levnedsmiddel- og Veterinærkontor (LVK) foretog i Det Forenede Kongerige i 2006, blev det gentagne gange påvist, at rå mælk, som ikke overholdt hygiejnekravene, var blevet markedsført og sendt til en autoriseret virksomhed, som forarbejdede mejeriprodukter bestemt til konsum. Efter det første besøg på stedet havde Kommissionen gentagne gange over for myndighederne i Det Forenede Kongerige oplyst, at den pågældende praksis kunne indebære en risiko for menneskers sundhed, ligesom Kommissionen ved flere lejligheder havde drøftet de tekniske spørgsmål i forbindelse med dens vurdering af situationen med myndighederne.
Overvågningszone

Árpádhalom (delvis). Byen og oplandet nord, vest og syd for. Fábiánsebestyén Hódmezővásárhelys opland (delvis). En lille del af oplandet nord for byen inden for en cirkel med en radius på 10 km omkring det andet udbrud. Mártély (delvis). Nordøst for den indre by. Mindszent (delvis) Øst for den indre by. Nagymágocs (delvis). Den øvrige del af byen. Szegvár Székkutas' opland (delvis). Oplandet nordvest for byen. Szentes' opland (delvis). Øst, sydøst og syd for byen (undtagen Lapistó).
(3)

AGC Chemicals Europe, Ltd. (ASAHI) leverer fluoreret harpiks ethylen-tetrafluorethylen (ETFE), som bruges til isoleringsmateriale til el-ledninger og som råvare ved filmfremstilling. ASAHI's engagerede og omfattende forskning for at finde et alternativ til HCFC-225cb, som ikke nedbryder ozonlaget, gør gode fremskridt. Methanol er blevet foreslået som et alternativ, men der er brug for yderligere forskning i og udvikling af processen, før det kan erstatte anvendelsen af HCFC-225cb. Den nuværende proces genanvender HCFC-225cb og resterende HCFC-225cb genudvindes. Muligheden for udslip i luften er strengt begrænset.
(4)

Det fremgår af disse oplysninger, at det er lykkedes at udrydde klassisk svinepest hos vildtlevende svin i visse dele af Tyskland, og at der ikke længere er behov for vaccinations- og udryddelsesplanerne for vildtlevende svin i de pågældende områder i Tyskland.
(8)

Kasseregnskabsordningen er en forenklingsforanstaltning for små og mellemstore virksomheder. For Det Forenede Kongeriges vedkommende vil en forhøjelse af omsætningsgrænsen for den forenklede ordning give et større antal virksomheder mulighed for at anvende ordningen. Forhøjelsen af omsætningsgrænsen vil udvide ordningen til potentielt at omfatte yderligere 57 000 virksomheder. Fravigelsen for Estlands vedkommende vil give 5 700 virksomheder mulighed for at anvende kasseregnskabsordningen. For Sloveniens vedkommende vil 62 000 virksomheder kunne vælge at anvende kasseregnskabsordningen. For Sveriges vedkommende vil ordningen stå til disposition for 630 000 virksomheder.
(4)

Som fravigelse af reglerne i artikel 17 i direktiv 77/388/EØF, ændret ved artikel 28f i samme direktiv, ifølge hvilke afgiftspligtige skal udøve deres fradrags- eller refusionsret i den medlemsstat, hvor momsen er betalt, fik Danmark og Sverige tilladelse til at anvende en særlig foranstaltning indtil den 31. december 2006, således at afgiftspligtige kan nøjes med at henvende sig til myndighederne i ét land for at opnå momsrefusion.
d)

Bonn by: syd for hovedvej 56 og motorvej A565 (Bonn-Endenich til Bonn-Poppelsdorf) og sydvest for hovedvej 9
(2)

I afgørelse IX/6 hedder det, at methylbromid kun bør anses for »kritisk«, hvis ansøgeren erklærer, at manglende adgang til methylbromid til den givne anvendelse vil medføre en betydelig markedsforstyrrelse, og at brugeren ikke har adgang til teknisk og økonomisk anvendelige alternativer eller erstatningsstoffer, som er miljø- og sundhedsmæssigt acceptable og egnede til de pågældende afgrøder og omstændigheder. Endvidere bør produktion og forbrug af methylbromid til kritiske anvendelsesformål kun tillades, hvis alle teknisk og økonomisk farbare skridt er taget til at minimere den kritiske anvendelse og enhver dertil knyttet emission af methylbromid. En ansøger bør også vise, at der gøres en passende indsats med henblik på at vurdere, markedsføre og opnå national myndighedsgodkendelse af alternativer og erstatningsstoffer, og at der er forskningsprogrammer på plads til udvikling af alternativer og erstatningsstoffer.
(2)

Efter Bulgariens og Rumæniens tiltrædelse af Den Europæiske Union bør de vejledende beløb, der tildeles over forpligtelsesbevillingerne til regioner, der er berettiget til støtte fra strukturfondene under konvergensmålet, fastsættes for disse medlemsstater.
(2)

Der er blevet en plads ledig som medlem af Regionsudvalget, efter at Guido MILANAs mandat er udløbet, og der er blevet to pladser ledige som suppleanter, efter at Salvatore CUFFARO og Giovanni MASTROCINQUE er trådt tilbage —
DA Den Europæiske Unions Tidende L 87/15

KOMMISSIONENS BESLUTNING

af 26. marts 2007

om ændring af beslutning 2006/595/EF om opstilling af en liste over regioner, der er berettiget til støtte fra strukturfondene under konvergensmålet i perioden 2007-2013, for så vidt angår Bulgarien og Rumænien

(meddelt under nummer K(2007) 1283)

(2007/189/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 5, stk. 3, og

ud fra følgende betragtninger:

(1) Ved Kommissionens beslutning 2006/595/EF (2) blev der opstillet en liste over regioner, der er berettiget til støtte fra strukturfondene under konvergensmålet i perioden 2007-2013.

(2) Efter Bulgariens og Rumæniens tiltrædelse bør regioner i Bulgarien og Rumænien tilføjes på listen over regioner, der er berettiget til støtte fra strukturfondene under konvergensmålet.

(3) Beslutning 2006/595/EF bør derfor ændres i overensstemmelse hermed.

(4) Af hensyn til klarheden og retssikkerheden bør nærværende beslutning anvendes fra datoen for Bulgariens og Rumæniens tiltrædelse —

VEDTAGET FØLGENDE BESLUTNING:

Artikel 1

I bilag I til beslutning 2006/595/EC foretages følgende ændringer:

a) Følgende indføjes før »CZ02 Střední Čechy«: »BG31 Severozapaden BG32 Severen tsentralen BG33 Severoiztochen BG34 Yugoiztochen BG41 Yugozapaden BG42 Yuzhen tsentralen«

b) Følgende indføjes efter »PT20 Região Autónoma dos Açores«: »RO11 Nord-Vest RO12 Centru RO21 Nord-Est RO22 Sud-Est RO31 Sud-Muntenia RO32 București-Ilfov RO41 Sud-Vest Oltenia RO42 Vest«.

Artikel 2

Denne beslutning anvendes fra den 1. januar 2007.

Artikel 3

Denne beslutning er rettet til medlemsstaterne.

Udfærdiget i Bruxelles, den 26. marts 2007. På Kommissionens vegne Danuta HÜBNER Medlem af Kommissionen

(1) EUT L 210 af 31.7.2006, s. 25. Ændret ved forordning (EF) nr. 1989/2006 (EUT L 411 af 30.12.2006, s. 6).

(2) EUT L 243 af 6.9.2006, s. 44.
DA Den Europæiske Unions Tidende L 87/13

KOMMISSIONENS BESLUTNING

af 26. marts 2007

om ændring af beslutning 2006/596/EF om opstilling af en liste over medlemsstater, der er berettiget til støtte fra Samhørighedsfonden i perioden 2007-2013, for så vidt angår Bulgarien og Rumænien

(meddelt under nummer K(2007) 1282)

(2007/188/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 5, stk. 3, og

ud fra følgende betragtninger:

(1) Ved Kommissionens beslutning 2006/596/EF (2) blev der opstillet en liste over medlemsstater, der er berettiget til støtte fra Samhørighedsfonden i perioden 2007-2013.

(2) Efter Bulgariens og Rumæniens tiltrædelse bør disse medlemsstater tilføjes på listen over medlemsstater, der er berettiget til støtte fra Samhørighedsfonden i perioden 2007-2013.

(3) Beslutning 2006/596/EF bør derfor ændres i overensstemmelse hermed.

(4) Af hensyn til klarheden og retssikkerheden bør denne beslutning anvendes fra datoen for Bulgariens og Rumæniens tiltrædelse —

VEDTAGET FØLGENDE BESLUTNING:

Artikel 1

Bilag I til beslutning 2006/596/EF erstattes af bilaget til nærværende beslutning.

Artikel 2

Denne beslutning anvendes fra den 1. januar 2007.

Artikel 3

Denne beslutning er rettet til medlemsstaterne.

Udfærdiget i Bruxelles, den 26. marts 2007. På Kommissionens vegne Danuta HÜBNER Medlem af Kommissionen

(1) EUT L 210 af 31.7.2006, s. 25. Ændret ved forordning (EF) nr. 1989/2006 (EUT L 411 af 30.12.2006, s. 6).

(2) EUT L 243 af 6.9.2006, s. 47.
(2)

Finland har anmodet om tilladelse til at yde hektarstøtte for visse arealer, der er tilsået med frø af sorter af Gramineae (græs) og Leguminosae (bælgplanter), der er opført i bilag XI til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3), med undtagelse af Phleum pratense L. (Timothy), og for visse arealer, der er tilsået med sædekorn.
DA Den Europæiske Unions Tidende L 78/27

RÅDETS AFGØRELSE

af 22. februar 2007

om udnævnelse af vicepræsidenten for EF-Sortsmyndigheden

(2007/168/EF)

RÅDET FOR DEN EUROPÆISKE UNION HAR —

under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), særlig artikel 43, stk. 3,

under henvisning til den liste over ansøgere, som Kommissionen forelagde den 22. november 2006 efter at have indhentet udtalelse fra EF-Sortsmyndighedens Administrationsråd og efter høring af EF-Sortsmyndighedens præsident —

TRUFFET FØLGENDE AFGØRELSE:

Artikel 1

1. Carlos PEREIRA GODINHO udnævnes hermed til vicepræsident for EF-Sortsmyndigheden for en periode på fem år, i lønklasse AD 12, i overensstemmelse med det stillingsopslag, der er offentliggjort i Den Europæiske Unions Tidende (2).

2. Carlos PEREIRA GODINHOs mandat gælder fra den dato, hvor han tiltræder sin stilling, idet denne dato skal aftales mellem EF-Sortsmyndighedens præsident og Administrationsråd.

Artikel 2

Formanden for EF-Sortsmyndighedens Administrationsråd er bemyndiget til at undertegne ansættelseskontrakten med Carlos PEREIRA GODINHO.

Artikel 3

Denne afgørelse har virkning fra dagen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 22. februar 2007. På Rådets vegne F. MÜNTEFERING Formand

(1) EFT L 227 af 1.9.1994, s. 1. Senest ændret ved forordning (EF) nr. 873/2004 (EUT L 162 af 30.4.2004, s. 38).

(2) Stillingsopslag — vicepræsident for EF-Sortsmyndigheden (Lønklasse A*12) (EUT C 83 A af 6.4.2006, s. 1).
(4)

Der bør vedtages undtagelser fra de oprindelsesregler, der er defineret i bilag III til afgørelse 2001/822/EF for produkter henhørende under KN-kode 0304 og 0305. Undtagelsen er nemlig berettiget i medfør af artikel 37, stk. 1 og stk. 5, litra a) og b), i nævnte bilag, navnlig hvad angår udviklingen af en bestående lokal industri, de økonomiske og sociale følger og Saint Pierres og Miquelons særlige situation. Da undtagelsen vedrører varer, der undergår en reel forarbejdning, bidrager den nemlig til udviklingen af en bestående industri. Undtagelsen er nødvendig for at opretholde arbejdet på den pågældende fabrik, som beskæftiger et stort antal fastansatte arbejdstagere og sæsonarbejdere. Den i 2001 vedtagne undtagelse er kun blevet anvendt meget lidt (108 tons i 2003, 552 tons i 2004, 356 tons i 2005 og 491 tons i januar-november 2006). Undtagelsen bør derfor vedtages for samme årlige globale mængde som den, der var omfattet af den undtagelse, der blev vedtaget i 2001, nemlig 1 290 tons. Undtagelsens udvidelse til at omfatte et større antal arter end dem, der var omfattet af beslutning 2001/657/EF, vil endvidere muliggøre en bedre udnyttelse af den af undtagelsen omfattede mængde.